En el cas de les botigues físiques, nosaltres ens encarreguem d’habilitar el servei de pagament fraccionat per als TPV Ingénico MOVE-5000 (sense fil) i tots els terminals sense fil instal·lats a partir de l’11 d’octubre de 2021.
Un cop activat el servei al terminal, els clients que tinguin una targeta amb el servei plazox habilitat pel seu banc ja poden fraccionar els pagaments si ho volen. Recorda que és convenient que senyalitzis el teu comerç amb el distintiu plazox per informar els clients de la disponibilitat del servei al teu comerç.
En el cas dels comerços electrònics, nosaltres ens encarreguem d’habilitar el servei de pagament fraccionat en els TPV virtuals dels nostres comerços. Un cop activat el servei en el TPV virtual, els clients que tinguin una targeta amb el servei plazox habilitat pel seu banc ja poden fraccionar els pagaments si ho volen. Recorda que és convenient que incloguis de manera destacada la marca del servei plazox al teu web per informar els clients de la disponibilitat del servei a la teva botiga en línia.
En general, el servei de fraccionament de pagament a l’instant plazox està disponible en la majoria de sectors d’activitat amb TPV d’entitats financeres (tant per a compres en línia com físiques), amb l’excepció de les compres fetes en casinos, caritat i solidaritat, massatges i saunes, recàrregues de telefonia, autopistes, operacions catalogades de baix import i terminals no atesos (TNA).